ร้าน โป้วเทียมเฮง อยู่ที่ ฟู้ดเซ็นเตอร์ของ ห้าง มาบุญครอง ชั้น 6 เดินเข้าไปในฟู้ดก็จะเจอเป็นร้านแรกเลยค่ะ จะมีหม้อใหญ่ๆ ที่ตุ๋นเนื้อไว้ ตั้งโชว์หน้าร้านเลยค่ะการันตีได้เลยว่าอร่อย เพราะถ้าไม่อร่อยคงไม่ทำเยอะขนาดนี้แน่นอน
เดินเข้าไปในฟู้ดอยู่ร้านแรกเลยค่ะ
  	 
เมนูวันนี้ที่จะสั่งมาเป็นเกาเหลาเนื้อรวมค่ะ ชามนี้ 50 บาท ในชามก็จะมีผักบุ้ง ถั่วงอก ลูกชิ้นเนื้อ เอ็นตุ๋น เนื้อตุ๋น ซึ่งทุกอย่างตุ๋นได้เปื่อยมากแทบไม่ต้องเคี้ยวเลย และ ไม่มีกลิ่นคาว น้ำซุปทำได้หอมรสชาติปรุงได้กลมกล่อมกำลังดีค่ะ
รสเยี่ยมจริงๆค่ะ
  	
ทางร้านมีก๋วยเตี๋ยวด้วยนะคะ ทั้งเส้นเล็ก เส้นใหญ่ค่ะ การบริการก็ทำเร็วไม่รอนานค่ะ
ส่วนโต๊ะที่นั่งในฟู้ดเซ็นเตอร์ มีโต๊ะเยอะค่ะเลือกนั่งได้เลย วุ่นวายนิดหน่อย เพราะคนใช้บริการเยอะค่ะ